РЕГЛАМЕНТ (ЕО) № 1211/2007 НА КОМИСИЯТА
от 17 октомври 2007 година
за изменение на Регламент (ЕО) № 883/2001 относно определяне на подробни правила за прилагане на Регламент (ЕО) № 1493/1999 на Съвета по отношение на търговията с продукти от лозаро-винарския сектор с трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 63, параграф 8 от него,
като има предвид, че:
(1)
Регламент (ЕО) № 1057/2007 на Комисията (2) внесе изменения в размера на възстановяванията за някои кодове на продукти и в списъка на местоназначенията, които отговарят на условията за възстановявания, предвидени в Регламент (ЕО) № 2805/95 на Комисията от 5 декември 1995 г. относно определяне на възстановяванията при износ в лозаро-винарския сектор и за отмяна на Регламент (ЕИО) № 2137/93 (3).
(2)
Следователно Регламент (ЕО) № 883/2001 на Комисията (4) следва да бъде съответно изменен.
(3)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 883/2001 се изменя, както следва:
1.
В член 9 параграф 6 се заменя със следния текст:
„6. Мерките, предвидени в параграфи 4 и 5, могат да бъдат приспособени за категорията продукти и зоната на местоназначение. Зоните на местоназначение са, както следва:
-
зона 1: Африка,
-
зона 2: Азия и Австралия, и
-
зона 3: Източна Европа, включително ОНД.
Страните във всяка зона на местоназначение са изброени в приложение IV.“;
2.
Приложение II се заменя с текста от приложението към настоящия регламент.
3.
В приложение IV частта относно „Зона 4: Западна Европа“ се заличава.
Член 2
Настоящият регламент влиза в сила на третия ден публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 октомври 2007 година.